**2025 M. PLUNGĖS RAJONO ŠACHMATŲ PIRMENYBIŲ NUOSTATAI**

**Varžybų organizatoriai, teisėjai**

Varžybas vykdo Plungės sporto ir rekreacijos centras ir Plungės visuomeninis šachmatų klubas „Bokštas“. Varžybų vyriausioji teisėja – NA Lina Buterlevičienė, teisėjas – NA Sigitas Kalvaitis.

**Vykdymo vieta ir laikas**

Plungės rajono šachmatų čempionato varžybos pradedamos 2025 m. vasario 23 d. (sekmadienį) 11.00 val. Plungės visuomeniniame šachmatų klube „Bokštas”, adresu Vytauto g. 7, Plungėje. Dalyvių atvykimas ir registracija varžybų vietoje – iki 10.45 val. Varžybų atidarymas – 11.00 val., iškart po atidarymo – I ratas. Varžybas numatoma vykdyti 7 sekmadienius.Startinis varžybų mokestis: suaugusiems –14 Eur, senjorams ir Plungės sporto ir rekreacijos centro auklėtiniams – 7 Eur.

**Dalyviai**

Kviečiami dalyvauti Plungės miesto ir rajono šachmatininkai, Plungės sporto ir rekreacijos centro auklėtiniai, buvę plungiškiai.

**Laiko kontrolė ir reglamentas**

Varžybos vykdomos šveicariška sistema 7 ratais, pagal FIDE standartinių šachmatų taisykles. Laiko kontrolė – 1 val. 30 min. iki partijos pabaigos, už padarytą ėjimą kiekvienam dalyviui pridedant po 30 sekundžių. Turnyras registruojamas FIDE standartinių reitingų pokyčių apskaičiavimui.

**Nugalėtojų nustatymas**

Varžybas laimi dalyvis, surinkęs daugiausia taškų.

Taškų lygybės atveju vietos nustatomos pagal šiuos papildomus rodiklius:

1. Buchholco koeficientas (atmetus blogiausią rezultatą);
2. Buchholco pilnas koeficientas;
3. Bergerio koeficientas;
4. Aranzo koeficientas;
5. Progreso koeficientas.

**Apdovanojimai**

2025 m. Plungės rajono šachmatų čempionas apdovanojamas taure ir medaliu, antrąją ir trečiąją vietas užėmę dalyviai – medaliais. Taip pat apdovanojami dalyviai šių grupių įskaitose: moterų (merginų), jaunučių (2011 m. gimimo ir jaunesnių), vaikų (2015 m. gimimo ir jaunesnių) bei senjorų (1960 m. gimimo ir vyresnių). Kiekvienas dalyvis gali laimėti tik vieną (didesnį) prizą.

Dalyviai užsiregistravimu savaime sutinka, kad renginio organizatoriai visas renginio metu padarytas nuotraukas bei filmuotą medžiagą gali laisvai, be atskiro sutikimo, naudoti rinkodaros tikslais.

Organizatoriai, teisėjai pasilieka teisę daryti būtinus pakeitimus ir nustatyti galutinį varžybų reglamentą bei apdovanojimus.

\_\_\_\_\_\_\_\_\_\_\_\_\_\_\_\_\_\_\_